open-index/open-wikipedia-markdown huggingface dataset:
நாகவள்ளி ஆறு

[thumb| [ஸ்ரீகாகுளம் அருகே நாகவள்ளி ஆறு.]]

**நாகவள்ளி ஆறு **(The River Nagavali) என்பது இந்தியாவின் ஆந்திரப்பிரதேச மாநிலத்தின் வடக்குப் பகுதி மற்றும் ஒடிசாவின் தெற்குப் பகுதி ஆகிய நிலங்களில் பாயும் முக்கிய ஆறுகளில் ஒன்றாகும் இந்த ஆறு. இந்த ஆறு ருசிகுல்ய ஆறு மற்றும் கோதாவரி வடிநிலங்களுக்கு இடையே பாய்கிறது. இந்த ஆறு **லாங்குல்யா ஆறு** என்றும் அழைக்கப்படுகிறது.

## தோற்றம் மற்றும் போக்கு

ஒடிசாவின் காலாஹந்தி மாவட்டத்தில் லக்பகால் என்ற இடத்திற்கருகே கிழக்குத் தொடர்ச்சி மலையின் 1300 மீட்டர்(4300 அடி) உயர சரிவுகளில் நாகவள்ளி ஆறு உற்பத்தியாகிறது.  இந்த ஆற்றின் புவியியல் ஆய அச்சுத் தொலைவுகள் வட அட்சரேகை 18 10 முதல் 19 44 வரை மற்றும் கிழக்குத் திசையில் 82 53 முதல் 84 05 வரையுள்ளவை ஆகும். நியமகிரி மலைகளில் பாக்சைட் சுரங்கம் அமைக்க உத்தேசித்திருக்கும் பகுதியானது நாகவளி ஆற்றின் வடிநிலத்தில் அமைந்துள்ளது.  

இந்த ஆற்றன் மொத்த நீளமானது சற்றேறக்குறைய 256 கி.மீ (159 மைல்கள்) ஆகும். இத்தொலைவில் 161 கி,மீ (100 மைல்க ள்) ஒடிசாவிலும் மற்றும் மீதமுள்ள நீளமானது ஆந்திரப்பிரதேசத்திலும் பாய்ந்து வளப்படுத்துகிறது. இந்த ஆற்றின் வடிநிலப் பகுதியானது 9510 சதுர கி.மீ (3670 சதுர மைல்கள்) பரப்பைக் கொண்டுள்ளது. நாகவள்ளி ஆறானது ஒடிசா மற்றும் ஆந்திரப்பிரதேசத்தில் முறையே 4462 சதுர கி,மீ (1723 சதுர மைல்கள்) மற்றும் 5048 சதுர கி.மீ (1949 சதுர மைல்கள்) வடிநிலப்பகுதியைக் கொண்டுள்ள மாநிலங்களுக்கிடையே பாயும் ஆறாக உள்ளது. இந்த ஆற்று வடிநிலம், ஆண்டொன்றுக்கு 1000 மி.மீ (39 அங்குலம்) மழைப்பொழிவைப் பெறுகிறது. இந்த ஆற்றின வடிநிலப்பகுதியின் பெரும்பான்மை நிலப்பகுதியானது மலை சார்ந்த பகுதிகளாகவும் பழங்குடியின மக்கள் வாழும் பகுதியாகவும் அமைந்துள்ளது. இந்த ஆறானது, ஒடிசாவின் காலாஹந்தி, இராயகாடா மற்றும் கோராபுட் மாவட்டங்களிலும் மற்றும் ஆந்திரப்பிரதேசத்திலுள்ள சிறிகாகுளம் விழியநகரம் மாவட்டங்கள் ஆகியவற்றில் பாய்ந்து வளப்படுத்துகிறது.

## கிளை நதிகள்
ஜான்ஜவதி, பாரா, பல்டியா, சந்தலா, சித்தகுர்ஹா, ஸ்ரீகோனா, குமுதுகெட, வெட்டிகட, சுவனர்முகி, வேனிக்தா, ரிக்னீதா மற்றும் வேகவதி ஆகியவை நாகவள்ளி நதியின் முக்கிய கிளை நதிகளாக உள்ளன. சுவர்ணமுகி நதியானது தனது பிறப்பிடத்தை சாலூர் மண்டலில் தொடங்குகிறது. கிழக்கு நோக்கி பாய்ந்து சென்று இறுதியாக ஸ்ரீகாகுளம் மாவட்டத்தில் வங்காராவில் சங்கம் என்ற கிராமத்திற்கருகில் நாகவள்ளி ஆற்றுடன் சங்கமிக்கிறது.
வேகவதி ஆறானது பாசிபென்டா மண்டலின் பாசிபெண்டா குன்றுகளில் உற்பத்தியாகிறது.
**வேகவதி ஆறு** தனது தொடக்கத்தை கிழக்குத் தொடர்ச்சி மலையின் பச்சிபென்டா குன்றுகளில் கொண்டுள்ளது. இது சுவர்ணமுகி ஆற்றின் துணை நதியாகும். சுவர்ணமுகி நாகவள்ளி ஆற்றின் துணை நதியாகும். சாலூர் நகரம் மற்றும் பரதி ஆகியவை இந்த ஆற்றின் கரையோரத்தில் அமைந்துள்ளன. இந்த இடங்களில் இரண்டு சாலைப் பாலங்கள் உள்ளன.

## நகரங்கள் மற்றும் பெருநகரங்கள்
இராயகாடா நகரம் மற்றும் ஒடிசாவின் இராயகாடா மாவட்டத் தலைநகரம், நாகவள்ளி ஆறு நகரின் எல்லைப்பகுதிகளில் பாய்கிறது.
ஸ்ரீகாகுளம் நகரம், ஆந்திரப் பிரதேசத்தில் ஒரு மாவட்டத்தின் தலைநகரம்: நாகவள்ளி ஆறு ஸ்ரீகாகுளம் நகரம் வழியாகப் பாய்ந்து ஸ்ரீகாகுளம் நகரிலிருந்து 5 கி.மீ தொலைவிலுள்ள காலேபள்ளி என்ற கிராமத்தின் அருகே கடலில் கலக்கிறது
இராயகாடாவிற்கு அருகிலுள்ள ஹடிப்தார்: இது அழகான இயற்கைக் காட்சிகளைக் கொண்ட இடம். நாகவள்ளி ஆற்றின் போக்கில் காணப்படும் இரண்டு நீர்வீழ்ச்சிகள் உள்ளன.  இங்குள்ள பாறைகள் பெரிய யானைகளைப் போன்ற தோற்றமளிக்கின்றன.

## அடிக்குறிப்புகள்

பகுப்பு:ஆந்திர ஆறுகள்
பகுப்பு:ஒடிசாவின் ஆறுகள்
இந்தியாவில் உயரமான பாலங்களின் பட்டியல்

உயரத்திற்கும் மேல் நீளமான இந்தியாவில் பாலங்களின் பட்டியல்

## மேற்கோள்கள்

பகுப்பு:இந்தியப் பாலங்கள்
பகுப்பு:இந்தியப் பட்டியல்கள்
பகுப்பு:இந்தியாவில் போக்குவரத்து
மலுக்கு கடல்

**மொலக்கா கடல்** (The Moluccan Sea) (Indonesian: *Laut Maluku*) இந்தோனேசியாவிற்கு அருகில் மேற்கு அமைதிப் பெருங்கடலில் அமைந்துள்ள கடற்பரப்பாகும். சுலாவெசி என்ற இந்தோனேசியத் தீவுகளை மேற்கிலும், அல்மஹேராவை கிழக்கிலும், சுலா தீவுகளைத் தெற்கிலும் கொண்டுள்ளது. மொலக்கா தீவின் மொத்த பரப்பானது 77,000 சதுர மைல்கள் (200,000 சதுர கிலோமீட்டர்கள்) ஆகும். இந்த மொலக்கா கடலானது பவள வளம் நிறைந்ததாகும். இதன் ஆழம் காரணமாக நீரில் குதித்து மூழ்குதல் விளையாட்டிற்கான தலங்களைக் கொண்டுள்ளது. நீரின் ஆழம் இக்கடல் பகுதியை மூன்று மண்டலங்களாக பிரிக்கும் காரணத்தை விளக்குகிறது. பசிபிக் பெருங்கடலில் இருந்து வரும் நீர் இப்பகுதியைச் சுற்றியுள்ள ஆழம் குறைந்த கடல்களுக்கு கடத்தும் வேலையைச் செய்கிறது. மொலக்கா கடலின் மிக ஆழமான பகுதி 15,780-அடி (4,810-மீட்டர்) ஆழமுள்ள பட்ஜான் (Indonesian: *Bacan*) வடிநிலமாகும். இந்த பகுதி காலமுறையாக பூகம்ப அனுபவங்களுக்குப் பெயர் பெற்றது. இது கடலின் பரப்பிலிருந்தே ஒரு நுண்ணிய தட்டாக உருவாகிறது. இதில் மொலக்கா கடலை இரண்டு எதிர் திசைகளிலும் பின்வாங்குகிறது:ஒன்று யூரேசிய தட்டின் திசைக்கு மேற்காகவும், மற்றொன்று பிலிப்பைன்ஸ் கடல் தட்டு திசைக்கு கிழக்காகவும் பின்வாங்குகிறது.

## அமைவிடம்

மொலக்கா கடலானது தெற்கே பாண்டா கடல் மற்றும் மேற்கில் செலிபஸ் கடல் வடக்கே பிலிப்பைன் கடல் மற்றும் கிழக்கே ஹல்மாஹரா கடல் ஆகியவற்றை எல்லைகளாகக் கொண்டுள்ளது. மொலக்கா கடலின் எல்லையோரங்களில் வடகிழக்கில் ஹல்மஹேரா தீவையும், மையத்தில் புரு மற்றும் செராம் தீவையும் மற்றும் மேற்கில் சுலவேசி தீவையும் கொண்டுள்ளது. டாலவ்டு தீவுகள் இக்கடலின் வடக்கு எல்லையாகக் கருதப்படுகிறது. இக்கடலின் பெயரால் அழைக்கப்படும் மொலக்கா நிலவியல் தட்டு வடக்கே நீண்டு செல்கிறது.
சர்வதேச நீர்ப்பரப்பு நிறுவனமானது (IHO) மொலக்கா கடலை கிழக்கிந்திய ஆர்ச்சிபெலேகோ கடல்களுக்குள் ஒன்றாக வரையறுக்கிறது. சர்வதேச நீர்ப்பரப்பு நிறுவனமானது இக்கடலின் எல்லைகளைப் பின்வருமாறு வரையறுக்கிறது:



*வடக்கில்* செலிபஸ் தீவுகளின் வடகிழக்கு ஓர எல்லையிலிருந்து சியாவு வழியாக சுலவேசி தீவுகள் மற்ம் சாங்கிர் தீவின் தெற்கு முனைக்கு வரையப்பட்ட கோடு () அங்கிருந்து டாலவ்டு தீவுகளின் தெற்கு அதிஎல்லைக்கு இத்தீவுகளின் வழியாக வரையப்பட்டு பின் வடகிழக்கு அதிஎல்லைக்கும் () மேலும் அங்கிருந்து மோரோட்டி தீவின் வடக்கு முனையான டான்ஜோங்கிற்கு வரையப்பட்ட கோடு

*கிழக்கில்* வாஜாபோயேலா அளவிற்குத் தெற்கில் டான்ஜோங் சோபியிலிருந்து மோரோடாயின் மேற்கு கடற்கரையோரம் (), அங்கிருந்து ஹால்மஹேரா மற்றும் டான்ஜோங் லிபோலோவின் தெற்கு அதிஎல்லைக்கு மேற்கு கடற்கரையின் கீழாக

*தெற்கில்* ஹால்மஹேராவின் தெற்கு அதிஎல்லையிலிருந்து பிசா(செடைல்) தீவின் வடமுனைக்கான கோடு, அங்கிருந்து ஒபி மேஜரின் வடக்கு அதி எல்லைக்கு, டான்ஜாங் அகே லாமோவின் தென்மேற்கு முனைக்கு இத்தீவின் வழியாக, அங்கிருந்து டான்ஜாங் டெஹேகோலனா,(சுலா தீவுகளின் சோயெலாவின் கிழக்கு அதியெல்லை), டான்ஜாங் மேரிகாசோவின் மேற்கு அதியெல்லைக்கு வடக்கு கரைகளின் வழியாக, அங்கிருந்து பாங்காய் தீவின் தென்கிழக்கு முனைக்கு ஒரு கோடு ().

*மேற்கில்.* பாங்காயின் கிழக்கு கடற்கரை மற்றும் பெலெங் தீவுகளிலிருந்து வடக்கு பாங்காளான் வரை () அங்கிருந்து Tg.போடோக்கிற்கு (செலிபெஸ்) () கடற்கரையைச் சுற்றி Tg. பாசிர் பான்ட்ஜங்கிற்கு () மற்றும் குறுக்காக Tg. டோம்பாலிலாடோவிற்கு () எதிர் கரையில், அங்கிருந்து மேலாக கிழக்கு கரை Tg.போயிசான், செலிபெஸின் வடகிழக்கு அதியெல்லைக்கு.


## மேற்கோள்கள்

பகுப்பு:இந்தோனேசியா
பகுப்பு:கடல்கள்
பியூராக்சான்

**பியூராக்சான்** *(Furoxan)* என்பது C2H2N2O2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இதை 1,2,5-ஆக்சாடையசோல் 2- ஆக்சைடு என்ற பெயராலும் அழைக்கிறார்கள். ஐசோசாக்சோல் குடும்பத்தில் இடம்பெற்றுள்ள ஒரு பல்லின வளையச் சேர்மமான இது பியூரசானின்  அமீன் ஆக்சைடு வழிப்பொருளாகும். இது நைட்ரிக் ஆக்சைடை கொடையளிக்கிறது. இதன் அடிப்படையில் பியூரசானும் அதன் வழிப்பொருட்களும்  புதிய மருந்துகள் உருவாக்கும் நோக்கிலும், தொட்டறியும் உணர்வற்ற உயர் அடர்த்தி வெடிபொருளாகவும் பயன்படுத்த  தீவிரமாக ஆராயப்பட்டு வருகின்றன. இப்ராமிடில் இதற்கு ஒரு எடுத்துக்காட்டாகும்.
 
நைட்ரைல் ஆக்சைடுகளை இருபடியாக்கல் செய்து பியூராக்சான்கள் தயாரிக்கப்படுகின்றன. 

## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:அமீன் ஆக்சைடுகள்
பேகம் அபிதா அகமது

**பேகம் அபிதா அகமது:** (17 ஜூலை 1923 – 7 டிசம்பர் 2003) இவர் ஒரு இந்திய அரசியல்வாதி ஆவார். 1974-1977 களில் இந்தியாவின் முதல் பெண்மணியாக இருந்துள்ளாா். இந்தியாவில் ஐந்தாவது இந்திய ஜனாதிபதி பக்ருதின் அலி அகமது (1974-1977) அவர்களின் மனைவி ஆவார். இவர் இரண்டு முறை மக்களவை உறுப்பினராக  உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.

## இளமை காலம்
இவர் 17 ஜூலை 1923 இல் உத்தரப் பிரதேச மாநிலத்திலுள்ள ஹேக்புா்   பதாயுன், எனுமிடத்தில் முகமது சுல்தான் ஹைதர் 'ஜோஷ்' என்பவருக்கு பிறந்தார்.. அகமது, அலிகாா் பெண்கள் கல்லூரியிலும், அலிகார் முஸ்லீம் பல்கலைக்கழகத்திலும் பயின்றாா். அவர் தலைசிறந்த சூபி தலைவா்களான பக்ருதின் கஞ்ஷங்கா் மற்றும் ஷேக் சலிம் சிஸ்டி போன்றோா்களின் நேரடி வாாிசாக கருதப்படுகிறாா்..

## வாழ்க்கை

* இவர் இரண்டு முறை மக்களவை உறுப்பினராக  உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.
* அகமது  கடவுளின் கருணை என்ற அமைப்பை நிறுவி, கீழ் இந்திய சங்கங்கள் பதிவு சட்டத்தின் படி, பதிவு செய்தாா்.
* இவர் இந்தியா இஸ்லாமிய கலாச்சார மையத்தின் (IICC) உறுப்பினராக இருந்தார். இந்த அமைப்பு ஏப்ரல் 1981.இல் பதிவு செய்யப்பட்டது.
* அகமது ஹம்சப் நாடகம் குழுவை 1974 இல் உருது திரையரங்கில் உருவாக்கினாா்..

### தொலைக்காட்சி தயாரிப்பு
அவர் கஹானி ஷாஜகானபாத் மற்றும்  ஷோ்சா சூாி போன்ற தொலைக்காட்சி தொடர்களை தயாாித்தாா்.

இவரும் குா்பீா் சிங் கிரெவல் ஆகியோா் இணைந்து  DD நேஷனலில் வெளியிட்டனா்.

## அஞ்சலி
ஷம்சுல் ஹசன், "காளிப்" இன் உயிர் சிலையை  திறந்து வைக்க அகமது உத்திரவிட்டாா்.அபிதா பேகம் எக்ஸ்பிரஸ் இவரது பெயரால் பெயா் வைக்கப்பட்டது. இந்த இரயில் டெல்லி சந்திப்பு மற்றும் ராக்ஷவல் இடையே ஒடக்கூடியது. தற்போது . பெயா் மாற்றப்பட்டுள்ளது. சத்தியாக்கிரக எக்ஸ்பிரஸ் என்று அழைக்கப்படுகிறது.

## குறிப்புகள்

பகுப்பு:1923 பிறப்புகள்
பகுப்பு:2003 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பதாயூன் மாவட்ட நபர்கள்
பகுப்பு:இந்திய முஸ்லிம் பெண்கள்
பகுப்பு:இந்திய முதல் பெண்மணிகள்
கோ. நாகப்பா ஆல்வா

**டாக்டர். கோடுமேன். நாகப்பா ஆல்வா** ஒரு இந்திய அரசியல்வாதி ஆவார். இந்திய பாராளுமன்றத்தின் ராஜ்ய சபா உறுப்பினராக பணியாற்றினாா். மேலும் கர்நாடகா மாநில அரசில் சுகாதார அமைச்சராக இருந்துள்ளாா். இந்த கருநாடக அரசை மைசூா் அரசு என அழைக்கப்பட்டது.

## வாழ்க்கை வரலாறு
துளு மொழி பேசக்கூடிய விவசாய பன்ட் குடுப்பத்தில் பிறந்தார். இவர் அரசியலுக்கு வருவதற்கு முன்பு,  M. B. B. S.  பயின்று மருத்துவத்தில் பயிற்சி பெற்றார். 1957 இல் கருநாடக மாநில சுரக்கல் தொகுதியிலிருந்து கருநாடக சட்டசபைக்கு தாே்ந்தெடுக்கப்பட்டதிலிருந்து அவரது அரசியல் வாழ்க்கை தொடங்கியது எனலாம்.  பின்பு 1962 இல் மறுபடியும் கருநாடக சட்டசபைக்கு தாே்ந்தெடுக்கப்பட்டாா். இந்த முறை மைசூா் மாநில அரசில் (கருநாடகம்) சுகாதார அமைச்சராக பணியாற்றினாா். 1970 முதல் 1976 வரை இந்திய பாராளுமன்றத்தின் மேல் சபையான மாநிலங்களவைக்கு தோ்ந்தெடுக்கப்பட்டு ஆறு ஆண்டுகள் பணியாற்றினாா். இவரின் மகன் ஜீவராஜ் ஆல்வா கருநாடக சட்டசபை உறுப்பினராக பணியாற்றினாா். மற்றும் ராமகிருஷ்ண ஹெக்டே நிர்வாகத்தில் அமைச்சராகவும் பணியாற்றினாா். இவர்கல்யாணி ஆல்வாவை மணந்தார். இவர்களுக்கு நான்கு குழந்தைகள் (மூன்று மகன்கள் மற்றும் ஒரு மகள்) இருந்தன.

## குறிப்புகள்

* Daiji உலக ஊடகங்கள், "மங்களூர்: புத்தகம் நினைவாக நாடாளுமன்ற உறுப்பினர் டாக்டர் ஆல்வா பிறந்த நூற்றாண்டு வெளியிடப்பட்டது ", ஆகஸ்ட் 18, 2010.
* Mangalorean.com, "எம்'Lore புத்தகம் சட்டமன்ற உறுப்பினர்கள் வெளியிடப்பட்டது ", ஆகஸ்ட் 18, 2010.
* இந்து, "பணக்கார அஞ்சலி செலுத்திய முன்னாள் அமைச்சர் Nagappa ஆல்வா  ", ஆகஸ்ட் 18, 2010.

பகுப்பு:1908 பிறப்புகள்
இங்கிலாந்தின் முதலாம் மேரி

**முதலாம் மேரி** (*Mary I*, 18 பெப்ரவரி 1516&nbsp;– 17 நவம்பர் 1558) சூலை 1553 முதல் அவரது இறப்பு வரை இங்கிலாந்து  அயர்லாந்து இராச்சியங்களின் அரசியாக இருந்தவர். இங்கிலாந்து அவரின் தந்தை எட்டாம் என்றியின் காலத்தில்  சீர்திருத்தத் திருச்சபையைத் தழுவியிருந்தது;  இதனை மாற்றி இங்கிலாந்தை மீளவும் கத்தோலிக்க வழிகளுக்குத் திருப்ப அவர் எடுத்த கடுமையான நடவடிக்கைகளுக்காக அறியப்படுகிறார். இதற்காக அவர் நிறைவேற்றிய கொலைகளை அடுத்து அவரை சீ்ர்திருத்த வாத  எதிரிகள் "**பிளடி மேரி**" (*குருதிக்கறை மேரி*) என அழைத்தனர்.

எட்டாம் என்றியின் முதல் மனைவி காத்தரீனுக்குப் பிறந்தவர்களில் மேரி மட்டுமே எஞ்சிய ஒரே பெரியவளாகும் வரை உயிருடன் இருந்த மகவாகும். 1547இல் மேரியின் தம்பி (என்றியின் இரண்டாம் மனைவி ஜேன் செய்மோருக்குப் பிறந்தவர்) இங்கிலாந்தின் ஆறாம் எட்வேர்டு ஒன்பது அகவையில் அரியணை ஏறினார்.  1553இல் உயிர்க்கொல்லி நோயொன்றுக்கு எட்வர்டு வீழ்ந்தபோது தனக்கு அடுத்த வாரிசுப் பட்டியலிலிருந்து மேரியின் பெயரை நீக்க முயன்றார். தனது ஆட்சியில் தான் கொணர்ந்த சீர்திருத்த கிறித்தவத்திற்கு எதிராக மேரி செயல்படுவார் என எண்ணியே (அவரது எண்ணம் பின்னாளில் உறுதியானது) இத்தகைய முயற்சியை மேற்கொண்டார். அவரது மரணத்திற்குப் பின்னர் முன்னணி அரசியல்வாதிகள் சீமாட்டி ஜேன் கிரேயை அரசியாக்க முயன்றனர்.  மேரி கிழக்கு ஆங்கிலயாவில்  ஓர் படையைத் திரட்டி ஜேனை பதிவியிலிருந்து தீக்கினார்; இறுதியில் ஜேனின் தலை துண்டிக்கப்பட்டது.  ஜேன் மற்றும் மத்தில்டா ஆகியோரின்  ஐயுறாவான பதவிக்காலத்தை தவிர்த்தால் மேரியே இங்கிலாந்தை ஆண்ட முதல் அரசியாவார். 1554இல் மேரி எசுப்பானியாவின் பிலிப்பை திருமணம் புரிந்து  1556இல் அவர் அரசராக பதவியேற்ற பின் ஆப்சுபர்கு எசுப்பானியாவின் உடனுறை துணை ஆனார்;  இருப்பினும் மேரி எசுப்பானியா சென்றதில்லை.

மேரியின் ஐந்தாண்டுக் கால ஆட்சியில் *மேரியின் ஒறுத்தல்கள்* என அழைக்கப்படும் சமய ஒறுத்தலில்  280க்கும் கூடுதலானவர்களுக்கு எரிக்கவைத்து மரணதண்டனை வழங்கினார். 1558இல் மேரியின் மரணத்திற்குப் பின்னர், என்றிக்கும் ஆன் பொலினுக்கும் பிறந்த அவரது சகோதரி மற்றும் அடுத்த வாரிசான  இங்கிலாந்தின் முதலாம் எலிசபெத், அவரால் மீள்நிறுவப்பட்ட கத்தோலிக்கத்தை மாற்றி திரும்பவும் சீர்திருத்த சபையை நிறுவினார்.   
## குறிப்புகள்


பகுப்பு:இங்கிலாந்தின் அரசர்கள்
பகுப்பு:1516 பிறப்புகள்
பகுப்பு:1558 இறப்புகள்
ராணியின் குதிரைத் தற்காப்பு

ராணியின் குதிரை ஆட்டம்(இதற்கு நிம்சோவிட்ச் ராணி சிப்பாய் தற்காப்பு அல்லது புகோல்ஜுபவ்-மீகினாஸ் தற்காப்பு என்ற பெயரும் உண்டு) என்பது ஒரு சதுரங்க திறப்பாகும்.

: 1.  

ECOவில் ராணி குதிரை தற்காப்பு ஆட்டத்தின் குறியீடு A40.

## கலந்தாய்வு
இத்தற்காப்பு, மிக நவீன சதுரங்க வீரர்களான ஆரோன் நிம்சோவிட்ச் மற்றும் இபிம் புகோல்ஜுபவ் ஆகியோரால் விளையாடப்பட்டாலும் இது பிரபலமடையவில்லை.1...Nc6 என்ற நகர்த்தல் கருப்பின் c-சிப்பாயை முடக்குகிறது; பெரும்பாலும், வெள்ளை காய்களின் அமைப்பு தெளிவாக தெரியும் வரை கருப்பு இந்நகர்த்தலை தாமதப்படுத்துகிறது.

1.d4 Nc6  நகர்த்தல்கள் பெரும்பாலும் வேறு திறப்பிற்கு இடமாற்றம் அடைகிறது .  2.e4க்கு பிறகு நிம்சோவிட்ச் தற்காப்பு எழுகிறது. 2.Nf3 d5க்கு பிறகு ராணியின் சிப்பாய் ஆட்டம் சாத்தியமாகிறது.  2.c4 d5க்கு பிறகு சீகோரின் தற்காப்பு ஆரம்பமாகிறது.

1.d4 Nc6 நகர்த்தலுக்கு சில வரிகள் தனித்தன்மை வாய்ந்தவை, மிக முக்கியமாக  2.d5 இந்நகர்த்தல் குதிரையை e5 கட்டத்திற்கு விரட்டும். இத்திறப்பை பார்த்தால் இடமாற்றமடைந்த அலிகைன் தற்காப்பு போன்று இருக்கும்.  . சிட் பிக்கார்டின், திறப்பு ஆட்டத்தின் புத்தகத்தில் இந்நகர்த்தல் மாறுபாட்டிற்கு போசோ-இந்தியன் தற்காப்பு ( **Bozo–Indian Defense) என பெயரிடப்பட்டுள்ளது** – "போசொ(Bozo)" என்பது "நிம்சோ(Nimzo)" மற்றும் "போகோ(Bogo)"வின் கலவையாகும்.

சக்கின் நான்காவது அத்தியாயமான "Chuck Versus the Family Volkoff"ல் ராணியின் குதிரை தற்காப்பு குறிப்பிடப்பட்டுள்ளது.

## நகர்த்தல் மாறுபாடுகள்

* 2.d5 Nb8 (மோன்டிவிடியோ பின்வாங்கல்)
* 2.c4 e5 3.d5 Nd4 (கான்ஸ்டேட்டர் பலியாட்டம்)
* 2.c4 e5 3.d5 Nce7 (லுத்தானியன் மாறுபாடு)

## உதாரணம்
எரிக் வெயினிடிஷ்க் vs இபிம் புகோல்ஜுபவ், பட் இல்ஸ்டர் (ஜெர்மனி) 1938:  
**1. d4 Nc6 2. d5 Ne5 3. f4 Ng6 4. e4 e5** (இந்த அமைப்பு நிம்சோவிட்ச் தற்காபில் பெரும்பாலும் தோன்றும்) 1.e4 Nc6 2.d4 e5 3.d5 Nce7 4.f4 Ng6) **5. f5 Qh4+ 6. Kd2 Qxe4 7. fxg6 Qxd5+ 8. Ke1 Qxd1+ 9. Kxd1 hxg6 10. Nc3 c6 11. Nf3 f6 12. Bd3 Ne7 13. Re1 d5 14. h3 e4 15. Bxe4 dxe4 16. Nxe4 Kf7 17. Bd2 Nf5 18. b3 g5 19. Ke2 Nd6 20. Nf2 Bf5 21. Nd4 Bg6 22. Kf1 Nf5 23. Ne2 Bc5 24. Ne4 Bb6 25. c4 Rad8 26. Red1 Rxd2 27. Nxd2 Ne3+ 0–1**

## குறிப்புகள்

## References

* 
* 
பகுப்பு:சதுரங்கத் திறப்புகள்
டிராத் ராம் ஆம்லா

**டிராத் ராம் ஆம்லா** (1913-2009) ஜம்மு மற்றும் காஷ்மீர்  மாநிலத்தை சார்ந்த ஒரு இந்திய அரசியல்வாதி ஆவார். இவர்  13 ஏப்ரல் 1913 இல் காஷ்மீர் (பிரித்தானிய இந்தியா) மாநிலம் முஜாபார்ஆபாத் எனுமிடத்தில் பிறந்தார்.

இவர் இந்திய பாராளுமன்றத்தின் மேல் சபையான மாநிலங்களவைக்கு 1967-1970, 1970-1976, 1976-1982 மற்றும் 1985-1991 ஆகிய காலகட்டங்களில் மாெத்தம் நான்கு முறை இந்திய தேசிய காங்கிரஸ் கட்சி சார்பாக இதோ்ந்தெடுக்கப்பட்டாா். காஷ்மீா் பள்ளத்தாக்கில் மிகச்சிறந்த வெற்றி வணிகராக  செயல்பட்டாா். ஸ்ரீநகாில் மிகப்பொிய நட்சத்திர விடுதியும், திரை அரங்கையும் நடத்தி வந்தாா். டெல்லியிலும் மிகப்பொிய நட்சத்திர விடுதியை 1956 இல் தாெடங்கினாா். தற்சமயம் அவருடைய பேரன் நிா்வகித்து வருகிறாா்.

ஆம்லா, 1939 இல் சத்தியதேவி என்பவரை மணந்தாா். அவா்களுக்கு கிருஷ்ணா, விஜயலட்சுமி, கிரன் என்ற மூன்று குழந்தைகளும் உள்ளனா்.காஷ்மீர் அரசியல்வாதி டிபி தார் மகன் விஜய் தார் என்பவரை கிரான் திருமணம் செய்து கொண்டார். 2009 ஆம் ஆண்டு ஜனவரி 22 ஆம் டிராத் ஆம்லா புது தில்லியில் இறந்தார்.

## குறிப்புகள்


பகுப்பு:1913 பிறப்புகள்
பகுப்பு:2009 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
சான்சிபார் தீவுக்கூட்டம்

சான்சிபார் தீவுக்கூட்டம் இந்தியப் பெருங்கடலில் கிழக்கு ஆப்பிரிக்காவின் கரையோரத்தில் உள்ளது. சான்சிபார் தீவுக்கூட்டம் பல தீவுகளின் கூட்டாகும். சான்சிபார் தீவுக்கூட்டத்தின் பெரும்பகுதி டான்ஜானியாவின் சான்சிபாரின் அரை-தன்னாட்சி பகுதிக்கு சொந்தமானது. மாஃபியா தீவு மற்றும் அதனுடன் தொடர்புடைய தீவுகள் நிலப்பகுதியில் ப்வாணி பிராந்தியத்தின் நிலப்பிரபுத்துவ ஆட்சியின் கீழ் வருகின்றன.
## தீவுகளின் பட்டியல்
### முக்கிய தீவுகள்
* உன்கூஜா தீவு - இத்தீவுக்கூட்டத்தின் மிகப்பெரிய தீவு. இதுவே சான்சிபார் தீவு எனவும் அழைக்கப்படுகிறது.
* பெம்பா தீவு - இரண்டாவது மிகப்பெரிய தீவு
* லாத்தாம் தீவு - சிறிய மற்றும் மக்கள் வசிக்காத தீவு
* மாஃபியா தீவு
### உன்கூஜா தீவை சுற்றியுள்ள தீவுகள்
* பாவ்வே தீவு
* சாங்கூ தீவு
* சாப்வானி தீவு
* சாம்பே தீவு
* டாலோனி தீவு
* க்வாலே தீவு
* மீவீ தீவு
* நெம்பா தீவு
* ந்யான்கே தீவு
* பங்கி தீவு
* போபோ தீவு
* பூங்குமே தீவு
* ஸூயூம் தீவு
* உக்காம்பே தீவு
* உசி தீவு
* வுண்ட்வீ தீவு
### பெம்பா தீவு சுற்றியுள்ள தீவுகள்
* ஃபண்டோ தீவு
* ஃபன்ஸி தீவு
* ஜொம்பி தீவு
* கஷானி தீவு
* கிசிவா ஹமிசி
* கிசிவா கமாட்டா
* கிசிவா பாலீ
* கிசிவா நெ'கோம்ப்
* கோஜானி தீவு
* கோகோட்டா தீவு
* குஜி தீவு
* குவாடா சிறு தீவு
* மாத்தும்பி மாகுப்வா தீவு
* மாத்தும்பினி தீவு
* மிசலி தீவு
* ஜாஓ தீவு
* பனானி தீவு
* பன்சா தீவு
* ஷமியாணி தீவு
* சும்தமா தீவு
## மேற்கோள்கள்

பகுப்பு:ஆப்பிரிக்கத் தீவுகள்
சவுத்தாம்ப்டன் தீவு

**சவுத்தாம்ப்டன் தீவு** ஹட்சன் விரிகூடாவின் நுழைவாயிலில் உள்ள ஒரு பெரிய தீவு. கனடிய ஆர்க்டிக்குத் தீவுக்கூட்டத்தில் உள்ள பெரிய தீவுகளில் ஒன்றான இத்தீவு, கனடாவின் நுனாவுட் மாகாணத்தின் கிவால்லிக் பகுதியில் உள்ளது. இந்த தீவின் பரப்பளவு 41,214 சதுர கிலோமீட்டர் (15,913 சதுர மைல்கள்) என கனடா புள்ளிவிவரங்கள் எனும் அரசு நிறுவனம் அறிவித்துள்ளது. சவுத்தாம்ப்டன் தீவு உலகின் 34 வது பெரிய தீவு மற்றும் கனடாவின் ஒன்பதாவது பெரிய தீவு ஆகும்.
## மேற்கோள்கள்

பகுப்பு:கனடாவின் தீவுகள்
நாராயண் சிங் அம்லபே

**நாராயண் சிங் அம்லபே** ( ஜூன் 1 1951இல் இராஜ்காா் மாவட்டத்திலுள்ள அம்லபே கிராமத்தில் பிறந்தார்). இவர் ஒரு இந்திய அரசியல்வாதி ஆவார்.  இந்திய தேசிய காங்கிரசின் உறுப்பினராகவும், விவசாய கூட்டமைப்பின் உருப்பினராகவும் ஊராக வளா்ச்சி துறையின் ஆலோசனைக் குழு  உறுப்பினாகவும் மற்றும்  பஞ்சாயத்து இராாஜ் அமைச்சராகவும்  இருந்துள்ளாா்.2009 தேர்தலில் அவர் 15 வது மக்களவைக்கு  மத்திய பிரதேச மாநில இராஜ்காா் மக்களவை தாெகுதியிலிருந்து தோ்ந்தேக்கப்பட்டாா்.

இவர் ஜீராபூா், ஊராட்சி ஒன்றிய தலைவராகவும் அம்லபே கிராம சபை தலைவராகவும் பணியாற்றி உள்ளார்.

இவர் ராஜ்காா் மாவட்டத்தில் வசித்து வரும் ஒரு விவசாயி ஆவார். இவர் தேவ் பாய் என்பவரை மணந்தாா். இவர்களுக்கு மூன்று மகள்கள் மற்றும் இரண்டு மகன்கள் இருந்தனா்.

## குறிப்புகள்

பகுப்பு:15வது மக்களவை உறுப்பினர்கள்
பகுப்பு:1951 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
மகான்டி அன்கிணிடு

**மகான்டி அன்கிணிடு** (*Maganti Ankineedu*, பிறப்பு: சனவரி 1, 1915 - ) ஒரு இந்திய அரசியல்வாதி ஆவார். மேலும் இவர் இந்திய சுதந்திர ஆர்வலராகவும், அரசியல்வாதியாகவும், மக்களவை உறுப்பினராகவும் இருந்துள்ளார்.

இவர் கிருஷ்ணா மாவட்டத்திலுள்ள தமீாிசா கிராமத்தில் மாண்டி வெங்கட ராம்தாசுக்கு மகனாகப் பிறந்தார். இந்திய தேசிய விடுதலை போராட்டத்தில் கலந்து கொண்டார். ஒத்துழையாமை இயக்கம் மற்றும் வெள்ளையேன வெளியேறு இயக்கம் ஆகியவற்றில் கலந்து கொண்டு இரு முறை சிறை சென்றார்.

இவர் 6 வது மற்றும் 7 வது மக்களவை  தேர்தல்களில் மசிலிப்பட்டிணம் தாெகுதியிலிருந்து 1977 மற்றும் 1980 களில் இருமுறை இந்திய தேசிய காங்கிரஸ் கட்சி சார்பாக  தேர்ந்தெடுக்கப்பட்டார்.

## குறிப்புகள்

பகுப்பு:1915 பிறப்புகள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:கிருஷ்ணா மாவட்ட மக்கள்
ஐந்தாம் சார்லசு, புனித உரோமைப் பேரரசர்

**ஐந்தாம் சார்லசு** (*Charles&nbsp;V,* ; ; ; ; ; 24 பெப்ரவரி 1500 – 21 செப்டம்பர் 1558)  1516 முதல் (** முதலாம் சார்லசாக**) எசுப்பானியப் பேரரசையும்  1519 முதல் புனித உரோமைப் பேரரசையும் ஒருசேர ஆண்டுவந்த அரசராவார். 1506இலிருந்து பர்கண்டி சிற்றரசின் நிலங்களையும் ஆண்டுவந்தார்.  1554 முதல் 1556 வரையிலான காலகட்டத்தில் இந்தப் பதவிகளை ஒன்றன்பின் ஒன்றாகத் துறந்து வந்தார். மரபுரிமை வழியே   மேற்கு, மத்திய, தெற்கு ஐரோப்பாவின் பெரும்பகுதியை  தனது ஆட்சியின் கீழ் கொண்டு வந்தார். தவிரவும் அமெரிக்காவிலிருந்த சார்புநிலங்களையும் ஆசியப் பகுதிகளும் இவரது ஆளுகைக்கு கீழிருந்தன. எனவே இவரது ஆளும் நிலப்பரப்பு கிட்டத்தட்ட 4 மில்லியன் சதுர கிலோ மீட்டராக (1.5 மில்லியன் சதுர மைல்கள்), பரந்திருந்தது. இந்த ஆட்சியே முதன்முதலில் "எப்போதும் சூரியன் மறையாதப் பேரரசு" என குறிப்பிடப்பட்டது.
## படிமத்தொகுப்பு

படிமம்:Election print Karl V.jpg|மரச் செதுக்கலில் இளமை பருவ சிற்பம் 
படிமம்:Bernhard Strigel Karel in 1516.jpg|பெர்ன்கார்டின் ஓவியம், 1516
படிமம்:Conrad meit, med. di carlo V, 1520 ca..JPG|பதக்கம், கான்ராடு மெய்த், c. 1520
படிமம்:Lucas Cranach d.Ä. - Porträt Kaiser Karl V..jpg|லூக்காசு கிரானாக், மூத்தவர், 1533
படிமம்:Emperor Charles V (1500-58) Flemish.tiff|1514–1516 காலத்து பிளேமிய ஓவியம் - இதில் சார்லசின் தாடை மறைக்காது சித்தரிக்கப்பட்டுள்ளது.
படிமம்:Thaler, Karl V, Holy Roman Empire, Lubeck, 1537 - Bode-Museum - DSC02687.JPG|தேலர் நாணயம், லூபெக், 1537


## மேற்சான்றுகள்

## வெளி இணைப்புகள்

* 
* Genealogy history of Charles V and his ancestors
* The Library of Charles V preserved in the National Library of France
* ''Luminarium Encyclopedia'' biography of Charles V, Holy Roman Emperor
* Answers.com biographies of Charles V, Holy Roman Emperor
* ''New Advent'' biography of Charles V, Holy Roman Emperor
* Charles V the Habsburg emperor, video

பகுப்பு:எசுப்பானிய அரசர்கள்
பகுப்பு:புனித உரோமைப் பேரரசு
பகுப்பு:1500 பிறப்புகள்
பகுப்பு:1558 இறப்புகள்
வீரத்திருத்தகை

**வீரத்திருத்தகை** (*knight*) நடுக்காலத்தில் ஐரோப்பாவில் தொழில்முறையான வலிய குதிரைப்படை போர்வீரரைக் குறிக்கும்.  இவர்கள் இராச்சியத்தின் மிகயுயர்ந்த போர்வீரர்களாக அதனை எத்தனை இடர் வந்தபோதும் காக்க உறுதி பூண்டவர்கள். வீரத்திருத்தகைகள் பிரபுக்கள் அல்லது அரச வம்சத்தினருக்கு பணி புரிந்தனர். இதற்கு மாறாக அரசர்கள் அவர்களுக்கு நிலத்தைக் கொடுப்பது வழக்கமாயிருந்தது. வீரத்திருத்தகையினர் தன்மானத்தை மிகவும் முக்கியமானதாகக் கருதினர். இவர்களது நடத்தை விதிகள்   *வீரப்பண்புமரபு*  (chivalry) எனப்பட்டது.  காப்புக் கட்டுப்பாட்டுணர்வு,  மாதர்-துணையிலார் மாட்டு ஆதரவுடைமை,  பெருவீரம்,  இவற்றில் சிலவாம். அவர்களுக்கு சிறப்பான மேலங்கிச் சின்னமும் இருந்தது.

## மேற்கோள்கள்

பகுப்பு:கௌரவ பட்டங்கள்
காந்த அருங்காட்சியகம்

டோர்மன்ட்-ஆப்பிள்ர்பெக்கில் உள்ள காந்த அருங்காட்சியகம் ஒரு தனியார் நிறுவனமான டிரைடெல்டொவிற்கு சொந்தமானதாகும். 
மின்சார பொறியியலில், நிலைகாந்ததின் தற்போதைய பயன்பாடு மற்றும் அதன் வரலாரறு பற்றி இவ்வருங்காட்சியகம் நமக்குஅளிக்கிறது. கவுண்டர்கள், ஒலிபெருக்கி, அளத்தல் கருவிகள், சிறிய மோடார்கள், தொலைபேசி, ஓளியாளி, கடிகாரம், ரிலெக்கள் மற்றும் மின்னியற்றி போன்றவற்றில் நிலைகாந்தம் எவ்வாறு பயன்படுகிறது என இவ்வருங்காட்சியகம் வெளிச்சம் போட்டுக் காட்டுகிறது.

இங்குள்ள திரட்சியில், 1920களில் நிறுவப்பட்ட டார்மன்ட்டில் உள்ள காந்த ஆலையைப் பற்றி சிறப்புக் கவனம் செலுத்தப்பட்டுள்ளது.

## External links

* Tridelta website

பகுப்பு:பிற மொழி வார்த்தைகளைக் கொண்ட கட்டுரைகள்
டாட்டா இண்டிகா

**டாட்டா இண்டிகா** (**Tata Indica**) என்பது 1998 ஆண்டு இந்திய நிறுவனமான டாட்டா மோட்டார்ஸ் நிறுவனத்தால் அறிமுகப்படுத்தப்பட்ட ஒரு சிறியவகை மகிழுந்து ஆகும். மேலும் டாட்டா மோட்டார்சின் சார்பில் முதன் முதலில் தயாரிக்கபட்ட மகிழுந்து வகையாக டாட்டா இண்டிகா மகிழுந்து அமைந்தது. இவை மாருதி மகிழுந்து வடிவமைப்பைப் பின்பற்றியே வடிவமைக்கப்பட்டது. இவ்வகை மகிழுந்தானது இந்தியாவில் பெரும்பாலும் தனியார் பயன்பாடு மற்றும் வாடகைத் தானுந்துப் பயன்பாட்டுக்காகப் பெரிதும் விரும்பி வாங்கப்பட்டது ஆகும். இவை 2008 ஆகத்து வரை 910,000 க்கும் அதிகமான அலகுகள் தயாரிக்கப்பட்டு இவ்வாகனங்களின் எண்ணிக்கை, 1.2 மில்லியனை நெருங்கியது. இண்டிகாவின் வருடாந்திர விற்பனை 2006-07 ஆம் ஆண்டில் 144,690 அலகுகளாக இருந்தது. 2009 ஆம் ஆண்டு சூலை மாதத்தில் இண்டிகாவின் மாத விற்பனை சுமார் 8000 அலகுகள் இந்த மகிழுந்துகள் 2004 ஆம் ஆண்டின் பிற்பகுதியிலிருந்து ஐரோப்பா மற்றும் ஆப்பிரிக்க நாடுகளுக்கு ஏற்றுமதி செய்யப்பட்டன.. 2018 ஏப்ரல் முதல் இந்த மகிழுந்து தயாரிப்பு நிறுத்தப்பட்டுவிட்டது.  

## வரலாறு
* இவை 1998 ஆம் ஆண்டு திசம்பர் 30 ஆம் தேதி டாட்டா மோட்டார்ஸ் சார்பாக முதல் முறையாகத் தயாரிக்கபட்ட காராகவும் இண்டிகா மற்றும் இண்டிகோ அமைந்தது
* இது முன்னர் டெல்கோ என அழைக்கப்பட்டது. இதன் தயாரிப்பு முழுவதும் இந்திய தொழில்நுட்பத்தில் தயாரிக்கப்பட்ட மகிழுந்து என்ற பெருமையுடன் டாட்டா இண்டிகாவை அறிமுகப்படுத்தியது:  
* மேலும் 1999 இல் இது வெளிவந்த ஒரு வாரத்திற்குள் 115,000 வண்டிகளுக்கான கேட்புகளை நிறவனம் பெற்றது. இரண்டு ஆண்டுகளுக்குள், இண்டிகா சந்தையில் முதலிடத்தைப் பிடித்தது.

## மேற்கோள்கள்

பகுப்பு:தானுந்துகள்
பகுப்பு:டாட்டா மோட்டார்சு
ஆலன் பீன்

**ஆலன் லாவர்ன் பீன்** (**Alan LaVern Bean,** 15, மார்ச் 1932 –  26, மே 2018) என்பவர்  அமெரிக்க கடற்படை அதிகாரி மற்றும் சோதனை ஓட்ட  விமானி, வானூர்தி பொறியியலாளர், வான்வெளி பொறியாளர் மற்றும் நாசா விண்வெளி வீரர் ஆவார்; மேலும் இவர் சந்திரனில் நடந்த நான்காவது நபர் ஆவார். இவர் விண்வெளி வீரர் குழு 3 வின் வின்வெளி வீரராக 1963 இல் நாசாவால்  தேர்ந்தெடுக்கப்பட்டார்.

அதன் தொடர்ச்சியாக இரண்டு முறை விண்வெளிக்குப் பயணம் செய்த ஆலன், முதல் விண்வெளி பயணத்தை அப்பல்லோ 12 இல் மேற்கோண்டவர்,   1969ம் ஆண்டு நவம்பர் 19ம் தேதி தன் 37 ஆம் வயதில் சந்திரனில் இறங்கி நடந்தார். இதன் மூலம் சந்திரனில் நடந்த 4வது விண்வெளி வீரர் என்ற பெருமை இவருக்குக் கிடைத்தது.சந்திரனில் 31 மணி நேரம் இருந்த இவர், அங்குள்ள பாறைகள், மண் போன்றவற்றை ஆய்வுக்காக சேகரித்து பூமிக்குக் கொண்டு வந்தார். இவர் தனது இரண்டாவது மற்றும் இறுதி விண்வெளிப் பயணத்தை  1973 இல் ஸ்கைலேப் விண்வெளி நிலையத்துக்குச் சென்றார். 1975 இல் ஐக்கிய அமெரிக்கக் கடற்படையில் இருந்தும் பின்னர், 1975 இல் நாசாவில் இருந்தும் ஓய்வு பெற்றார். அதன்பிறகு கேன்வாசில் ஓவியங்கள் வரைவதில் பெரும்பாலான நேரத்தை கழித்து வந்தார். இவர் தன் சொந்த அனுபவங்கள்,  விண்வெளி,  அப்பல்லோ திட்டத்தில் அவருடன் இருந்த சக விண்வெளி வீரர்கள் போன்றோரை வரைந்துள்ளார்.   அப்போலோ 12 இல் சென்ற குழுவில் கடைசியாக உயிர்வாழ்ந்தவர் இவர் ஆவார்.
## மேற்கோள்கள்

பகுப்பு:1932 பிறப்புகள்
பகுப்பு:2018 இறப்புகள்
பகுப்பு:அமெரிக்க வான்-விண்வெளிப் பொறியியலாளர்கள்
பகுப்பு:ஐக்கிய அமெரிக்க விண்வெளி வீரர்கள்
பகுப்பு:அமெரிக்கப் பொறியியலாளர்கள்
பிராங் வால்டர் சென்மர்

பிராங் வால்டர் சென்மர்()சனவரி மாதம் 5 ஆம் நாள் 1956 ஆம் ஆண்டில் பிறந்தார். இவர் ஒரு  ஜெர்மன் நாட்டு அரசியல்வாதி ஆவார். இவர் ஜெர்மனியின் அதிபராக மார்ச் மாதம் 19 ஆம் நாள் 2017 ஆம் ஆண்டிலிருந்து செயல்பட்டு வருகிறார்.

13 பிப்ரவரி  2022 அன்று நடைபெற்ற ஜெர்மன் அதிபர் தேர்தலில் இவர் 71% வாக்குகள் பெற்று மீண்டு இரண்டாம் முறையாக ஜெர்மன் அதிபர் பதவியில் உள்ளார்

## மேற்கோள்

பகுப்பு:அரசியல்வாதிகள்
பகுப்பு:1956 பிறப்புகள்
பன்னீர்செல்வத்தின் மூன்றாவது அமைச்சரவை

**[[ஓ. பன்னீர்செல்வம்]]** 2016 திசம்பர் 6 அன்று தமிழ்நாடு முதலமைச்சராக பதவியேற்றார்.  முதலமைச்சர் ஜெ. ஜெயலலிதாவின் மரணத்தையடுத்து தமிழக முதலமைச்சராக ஓ. பன்னீர்செல்வம் தேர்ந்தெடுக்கப்பட்டார். 2017 பிப்ரவரி 16 எடப்பாடி க. பழனிசாமி தலைமையில் புதிய அமைச்சரவை பொறுப்பேற்றதுவரை இவரது அமைச்சரவை தொடர்ந்தது.

## அமைச்சரவை
அமைச்சரவை 2016 திசம்பர் 6 அன்று இருந்தவாறு:

{| class=

## மேற்கோள்கள்

பகுப்பு:தமிழ்நாடு அரசு
பகுப்பு:அனைத்திந்திய அண்ணா திராவிட முன்னேற்றக் கழகம்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழ்நாடு அமைச்சரவைகள்
பியம்மேத்தா வில்சன்

**பியம்மேத்தா வில்சன்** *(Fiammetta Wilson)* (19 ஜூலை 1864 – 21 ஜூலை 1920) ஒரு பிரித்தானிய வானியலாளர் ஆவார். இவர் 1916 இல் அரசு வானியல் கழகத்தில் ஆய்வுறுப்பினராகத் தேர்வு செய்யப்பட்டார்.

## இளமையும் கல்வியும்

வில்சன் 1864 ஜூலை 19 இல் எலனுக்கும் எஃப். எசு. வர்திங்டனுக்கும் உலோவசுடாஃப்ட்டில் பிறந்தார்.  இவரது தந்தையார் மருத்துவரும், அறுவையரும், இயற்கை அறிவியலில் ஆர்வம் கொண்டவரும் ஆவார். இவர் ஓய்வு பெற்றதும் நுண்ணோக்கியியல் ஆய்வில் ஈடுபட்டார். இவர் பியம்மேத்தாவை இயற்கை ஆய்வில் ஈடுபாடு கொள்ளச் செய்துள்ளார்.  இவர் செவிலியரால் வளர்க்கப்பட்டார். இவர் செருமனியிலும் சுவிட்சர்லாந்திலும் பள்ளிக்கல்வியைப் பெற்றார். இவர் இத்தாலியில் இசைப்பயிற்சி பெற்று இசைக்கலைஞர் ஆனார். இவர் குயில்தால் இசை, நாடகப் பள்ளியில் ஆசிரியராகவும் பல்லிய இசைப்பாளராகவும் உள்ளார்.  இவர் வில்லிசை வல்லுனர்; இசைப்பண் உருவாக்க வல்லவர்.  இவர் 1910 இல் வானியற்பியலாளராகிய ஆல்பிரெட் பவுலர் விரிவுரைகளைக் கேட்டு வானியலில் ஆர்வம் மீதுற்றார். இவர் வானியலின்பால் பெரிதும் கவரப்பட்டதால் அதற்காக தன் இசைத்துறையையே துறந்துவிட்டார்.

## வாழ்க்கைப் பணி

இவர் தன் வாழ்நாள் முழுதும் கடுமையான உழைப்பைச் செலுத்தினார். இவர் வால்வெள்ளியின் மினுக்கலைக் கான ஆறுமணி நேரங்கூட முகில்சூழ்ந்த வானத்தை பார்த்துக்கொண்டே இருப்பார்.  ஏ. கிரேசு குக் விண்கல் பிரிவின் பொறுப்பு இயக்குநராக ஆனதும் இவர் 1910 இல் பிரித்தானிய வானியல் கழகத்தில் சேர்ந்தார்.  இக்கழக உறுப்பினராக, இவர் வட, தென் அனலொளிகள், அந்திக் காலொளிகள், வால்வெள்ளிகள், விண்கற்கள் ஆகியவற்றை நோக்கீடுகள் செய்து அவைசார்ந்த ஆய்வுக் கட்டுரைகளை வெளியிட்டுள்ளார்.  தன் ஆய்வை விரிவுபடுத்தவும் ஆய்வுத் தகவல்களைத் துல்லியப்படுத்தவும் மரங்களைவிட உயரமான மேடையைத் தன் தோட்டத்தில் அமைத்தார்.  நோக்கிடுகளின்போது இவருக்குப் பல இடைஞ்சல்கள் ஏற்பட்டுள்ளன;  இவர் முதல் உலகப்போரின்போது நோக்கீட்டுக்கு வீச்சு விளக்குகளைப் பயன்படுத்தியதால் ஒரு காவலர் இவரை செருமானிய ஒற்றராகக் கருதி அச்சுறுத்தியுள்ளார். இவர் தன் வீட்டுக்கு அருகாமியில் குண்டுகளைப் போட்டபோதும் நோக்கீடுகளில் ஈடுபட்டார்.

இவர் 1910 முதல் 1920 வரை 10,000 க்கும் மேலான விண்கற்களை நோக்கீடு செய்துள்ளார். அவற்றில் 650 விண்கற்களுக்கு வழித்தடங்களையும் கணித்துள்ளார். இவர் 1913 இல் தனித்து 20டி/வெசுட்டுபால் வால்வெள்ளி புவியைக் கடப்பதைப் பதிவு செய்துள்ளார்.  இவர் பல ஆய்வுக் கட்டுரைகளை வெளியிட்டதும், 1916 இல் அரசு வானியல் கழக ஆய்வுறுப்பினராகத் தேர்வு செய்யப்பட்டார்.  மேலும், இவர் பிரெஞ்சு வானியல் கழகத்திலும் அன்வர்சு வானியல் கழகத்திலும் உறுப்பினர் ஆனார்.  இவர் 1920 ஜூலையில் அர்வர்டு கல்லூரியில் எட்வர்டு சார்லசு பிக்கெரிங் ஓராண்டு ஆய்வுந்ல்கை இருக்கையில் அமர்த்தப்பட்டார். இப்பணியமர்தத்தை  அறியும் முன்னே இவர் இறந்துவிட்டார்.

## சொந்த வாழ்க்கை
வில்சன் நடனமாடி மகிழ்வார். இத்தாலி, பிரெஞ்சு, செருமனி மொழிகளை விருப்பமுடன் கற்றார். இவர் விலங்குகளிடம் அன்பு காட்டினார்;எப்போதும் ஒரு நாயை உடன்வைத்திருந்தார்;குதிரையேற்றத்தில் வல்லவராக இருந்தார்.  இவர பயணம் செய்வதில் ஆர்வம் பூண்டிருந்தார். இவர் ஓராண்டு இத்தாலியில் தங்கிய பிறகு, கனடாவுக்கும் ஐக்கிய அமெரிக்காவுக்கும் பயணம் சென்றுவந்துள்ளார்.  இவர் வானியலில் ஆர்வம் கொள்வதற்கு முன்பாக பல சிறுகதைகளைப் பல இதழ்களில் எழுதியுள்ளார்.

## முதன்மை வெளியீடுகள்
*  
* 

## மேற்கோள்கள்

## வெளி இணைப்புகள்
* 

பகுப்பு:பெண் வானியலாளர்கள்
பகுப்பு:பிரித்தானிய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:ஆங்கிலேய வானியலாளர்கள்
பகுப்பு:1864 பிறப்புகள்
பகுப்பு:1920 இறப்புகள்
இசிசு போகுசன்

**இசிசு பொகுசன்** *(Isis Pogson)* (பிறப்புப் பெயர்: **எலிசபெத் இசிசு போகுசன்** *(Elizabeth Isis Pogson)*; 28 செப்டம்பர் 1852 – 14 மே 1945) ஒரு பிரித்தானிய வானியலாளரும் வானிலையியலாளரும் ஆவார்.

## வாழ்க்கை
### இளமை
பொகுசன் இங்கிலாந்து, ஆக்சுபோர்டில் மூத்த பெண்ணாக நார்மன் போகுசன்னுக்கும் அவரது முதல் மனைவி எலிசபெத் ஜேன் ஆம்பிரோசுக்கும் (இறப்பு: 1869) பிறந்தார்.
இவர் தேம்சின் கிளையாறாகிய இசிசு ஆற்றின் நினைவாகப் பெயரிடப்பட்டார். இது ஆக்சுபோர்டு நகரின் ஊடாகப் பாய்கிறது.

### தந்தையரின் பாத்திரம்
நார்மன் போகுசன் இராடுகிளிப் வான்காணக உதவியாளராக இருந்து பின்னர் ஆர்ட்வெல் வான்காணகத்தில் பணிபுரிந்தார். இவர் 42 இசிசு சிறுகோளை 23 மே 1856 இல் கண்டுபிடித்தார். இதற்காக இவர் இலாலண்டே பரிசைப் பெற்றார். இராடுகிளிப் வான்காணக இயக்குநராகிய  பேராசிரியர் மானுவேல் ஜான் ஜான்சன் இந்தச் சிறுகோளுக்கு போகுசன் மகள் இசிசு நினைவாக, ஒருவேளை இசிசு ஆற்றின் நினைவாகவும் பெயரிட்டார்.

இவரின் தந்தை 1860 அக்தோபரில் இந்தியாவில் சென்னையில் உள்ள சென்னை வான்காணகத்துக்கு இயக்குநர் ஆனதும், அவர் தன் முதல் மனைவியுடனும் மூன்று of his 11 குழந்தைகளுடனும் 9இவர்களில் இசிசும் அடங்குவார்) சென்னை வந்து சேர்ந்தார். போகுசன் மனைவி 1869 இல் இறந்தார். எனவே முத்த மகள் இசிசு மற்ற குழந்தைகளையும் வளர்த்தார். She also worked in India as her father's assistant. இவர் 1873 இல் இந்த வான்காணகத்தில் மாந்தக் கணிப்பாளராக 150 உரூபாய் சம்பளத்தில் சேர்ந்தார். equivalent to a "cook or coach-man", இங்கு இவர் 25 ஆண்டுகல் பணிபுரிந்து 250 உரூபாய் சம்பளத்தில் இருந்தபோது1898 இல் ஓய்வு பெற்றுள்ளார் அப்போது அந்த வான்காணகம் மூடப்பட்டது. இவர் 1881 இல் இருந்து சென்னை மாகாண அரசின் அறிக்கையாளராகவும் வானிலையியல் கண்காணிப்பளராகவும் பணிபுரிந்தார்.

### அரசு வானியல் கழக உறுப்பாண்மை

## சொந்த வாழ்க்கை
வானியலில் இருந்து விலகியதும் இவர் எர்பெர்ட் கிளெமண்ட் கெண்டை மணந்தார். இவர் ஒரு வணிகக் கப்பலில் தளபதியாக இருந்தவர் ஆவார். இவர்களது திருமணம் ஆத்திரேலியா, குவீன்சுலாந்து சார்ந்த இரெட்கில்லில் 1902 ஆகத்து 17 இல் நடந்தது. The couple returned to England, living in Bournemouth and then London. Pogson died in Croydon.

## மேற்கோள்கள்

பகுப்பு:1852 பிறப்புகள்
பகுப்பு:1945 இறப்புகள்
பகுப்பு:பிரித்தானிய வானியலாளர்கள்
பகுப்பு:பிரித்தானிய வானிலையியலாளர்கள்
பகுப்பு:பிரித்தானியப் பெண் அறிவியலாளர்கள்
பகுப்பு:பெண் வானியலாளர்கள்
இசபெல் மார்ட்டின் இலெவிசு

**இசபெல் மார்ட்டின் இலெவிசு** (*Isabel Martin Lewis*, சூலை 11, 1881 &ndash; சூலை 31, 1966) ஓர் அமெரிக்க வானியலாளர் ஆவார். இவர் தான் முதன்முதலாக அமெரிக்க நாவாய் வான்காணகம் உதவி வானியலாளராக பணியில் அமர்த்திய பெண் ஆவார். இவர் 1918 இல் அமெரிக்க வானியல் கழகத்தின் உறுப்பினராகத் தேர்ந்தெடுக்கப்பட்டார். இவர் கனடிய வானியல் கழகத்தின் உறுப்பினரும் பசிபிக் வானியல் கழகத்தின் உறுப்பினரும் ஆவார்.

## இளமை
இவர் மைனே ஓல்டு ஆர்ச்சர்டு பீச்சில் 1881 ஜூலை 11 இல் பிறந்தார். இவர் 1903 இல் கார்னல் பல்கலைக்கழகத்தில் கலை இளவல் பட்டத்தையும்1905 இல் தன் கலை முதுவர் பட்டத்தையும் கணிதவியலில் பெற்றார். இவ 1905 முதல் 1907 வரை சைமன் நியூகோம்புக்கு மாந்தக் கணிப்பாளராக இருந்துள்ளார். நியூகோம்பின் பார்வையில் இவர் சூரிய ஒளிமறைப்புகளின் தரவுகளைப் பற்றி பணிபுரிந்தார். இது இவரது பின்னாள் பணிக்குப் பெரிதும் உதவியது.

இவர் 1908 இல் நாவாய் வான்காட்டி அலuவலகத்தில் கணிப்பாளராகப் பணியைத் தொடங்கியுள்ளார். இவர் நாவாய் வான்காணகம் பணிக்கு அமர்த்திய முதல் பெண்மணி அல்லவென்றாலும் (மரியா மிட்செல் 1849 இல் இங்கு கணிப்பாளராக சேர்ந்த முதல் பெண்மணியாவார்) முதல் பெண் வானியல் உதவியாளர் ஆவார். இங்கு தான் இவர் தன் கணவராகிய கிளிப்போர்டு சுபென்சர் இலெவிசைச் (இவரும் ஒரு வானியலாளர் ஆவார்) சந்தித்தார். இவர்கள் இருவரும் 1912 திசம்பர் 4 இல் திருமணம் செய்துகொண்டனர்.

## அறிவியல் பரப்புரை

## முழுநேரப் பணிக்குத் திரும்புதல்

## நூல்தொகை
*1905 *1905 சூரிய ஒளிமறைப்பு முன்கணிப்பு* (ஆய்வுரை)
*1919 ''வானின் விந்தைகள்'' 
*1922 ''Astronomy for Young Folks''
*1924 *சூரிய ஒளிமறைப்பு கையேடு*

## குறிப்புகள்

## மேற்கோள்கள்

*
*
*Gernsback, Hugo. Introduction to "Popular Astronomy: Dark Stars" by Isabel M. Lewis. *The Electrical Experimenter*, July 1918.
*LaFollette, Marcel Chotkowski. *Science on the Air: Popularizers and Personalities on Radio and Early Television.*
*
*
*
*United States Naval Observatory. *Annual Report of the Naval Observatory for the Fiscal Year 1928.*

## வெளி இணைப்புகள்
* 
* 

பகுப்பு:1881 பிறப்புகள்
பகுப்பு:1966 இறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பயாஸ்கோப்வாலா

**பயாஸ்கோப்வாலா** (***Bioscopewala*** () என்பது இந்திய இந்தி நாடகத் திரைப்படமாகும். இப்படத்தை தேப் மேத்தெகர் இயக்க, சுனில் தோசி தயாரித்துள்ளார். இப்படத்தில் டேனி டென்சொங்பா மற்றும் கீதாஞ்சலி தபா ஆகியோர் முதன்மைப் பாத்திரங்களில் நடித்துள்ளனர். இது டோக்கியோ சர்வதேச திரைப்பட விழாவில், 2017 அக்டோபர் 28 அன்று திரையிடப்பட்டது. இது நோபல்பரிசு பெற்ற கவிஞரான ரவீந்திரநாத் தாகூரின் 1892 ஆண்டு சிறுகதையான ‘காபூலிவாலா’வின் தழுவல் ஆகும். இந்தியாவில் இப்படம் 2018 மே 25 மே அன்று வெளியிடப்பட்டது. படத்தின் அதிகாரப்பூர்வ முன்னோட்டமானது, 2018 மே 8, அன்று பாக்ஸ் ஸ்டார் ஸ்டுடியோவால்  யூடியூப்பில் வெளியிடப்பட்டது.

## கதை
*பயாஸ்கோப்வாலா * என்பது ஆப்கானிஸ்தானின் காபூலில் இருந்து தப்பி வந்து கல்கத்தா வீதிகளில் குழந்தைகளுக்கு பயாஸ்கோப் காண்பித்து வாழ்கின்ற  ரெஹ்மத் கான் (டேனி டென்சொங்பா) என்பவரின் வாழ்கையைச் சொல்லுவதாக உள்ளது. அவரின் மகள் வயதையொத்த மின்னி  என்னும் சிறுமியிடம் பழகி சிறிது காலத்துக்குப் பின் அவள் வாழ்க்கையிலிருந்து நகர்ந்து விடுகிறார். பல ஆண்டுகள் கழிய, மின்னி வளர்ந்து பிரான்சு நாட்டில் ஆவணப் பட இயக்குநராகிவிடுகிறார். அவரின் தந்தை ஆப்கானிஸ்தான் செல்லும்போது வானூர்தி நேர்ச்சியில் இறந்துவிடுகிறார்.  அவரின் தந்தை அந்த பயணத்தை மேற்கொண்ட காரணத்தை அறிய மின்னி (கீதாஞ்சலி தபா) முயற்சி செய்வதும், பயாஸ்கோப்காரரான ரெஹ்மத் கானின் பின்புலத்தையும் தேடிக் கண்ட்டைவதும்தான் கதை.

## நடிகர்கள்

* டேனி டென்சொங்பா - ரெஹ்மத் கானாக
* கீதாஞ்சலி தபா - மின்னி பாசு
* டிஸ்கா சோப்ரா - விகிதா
* அடில் ஹுசைன் - ரோபி பாசு
* பிரிஜேந்திரா காலா - போலா
* மீர் சர்வர் - ஸத்ரான்

## மேற்கோள்கள்

பகுப்பு:2017 திரைப்படங்கள்
பகுப்பு:2017 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
நவோமி மெக்கிளியூர் கிரிபித்சு

**நவோமி மெக்கிளியூர் கிரிபித்சு** *(Naomi McClure-Griffiths)* (பிறப்பு: ஜூலை 11, 1975)ஓர் அமெரிக்க வானியற்பியலாளரும் கதிர்வானியலாளரும் ஆவார். இவர் ஆத்திரேலியாவில் இருந்து அராய்ச்சி மேற்கொள்கிறார். Iஇவர் 2004 இல் பால்வழியின் ஒரு புதிய சுருள்கையைக் கண்டுபிடித்தார். இவர் முதன்மை அமைச்சர் மால்கோல்ம் மக்கிண்டோழ்சு இயற்பியல்சார் அறிவியலாளர் பரிசை 2006 இல் பெற்றார். இவர் 2015 இல் ஆத்திரேலிய அறிவியல் கல்விக்கழகத்தின் பவுசே பதக்கத்தை இயற்பியல் ஆராய்ச்சிக்காகப் பெற்றார்.

## வாழ்க்கை
நவோமி மெலிசா மெக்கிளியூர் கிரிபித்சு ஜார்ஜியா மாநிலம், அட்லாண்டாவில் 1975, ஜூலை 11 அன்று பிறந்தார். இவர் 1993 இல் ஓபெர்லின் கல்லூரியில் சேர்ந்து பிரெஞ்சு மொழியும் இயற்பியலும் கற்றுத் தேறியுள்ளார். பின்னர் 1997 இல் மின்னெசோட்டா பல்கலைக்கழகத்தில் வானியற்பியல் படிக்க சேர்ந்துள்ளார்.இவர் முனைவர் பட்டத்துக்குப் படிக்கும்போது பன்னாட்டுப் பால்வெளித் தள அளக்கையில் பங்கேற்றார். இது தென்பால்வெளித் தள அளக்கையாகும். இந்த அளக்கை நமது பால்வழியில் உள்ள நீரக வளிம அளவைக் கண்டறிய மேற்கொள்ளப்பட்டது . இவர் 2001  ஆத்திரேலையாவில் நிலைத்திருந்து வாழ ஆத்திரேலியத் தேசிய அமைப்பான CSIRO வின் போல்ட்டன் ஆய்வுநல்கையைப் பெற்று அங்கு முதுமுனைவர் ஆய்வைத் தொடர்ந்தார்.

இவர் இந்த ஆய்வில் உடுக்கண வெளியின் வளிம இயக்கத்தை ஆய்வு செய்து விண்மீன்களின் வெடிப்புகளின்போது வளிமக் குமிழிகளும் கூடுகளும் உருவாகி பால்வெளியை விட்டு வளிமங்கள் வெளியே தள்ளப்படுகின்றன என்பதைக் கண்டார். இத வளிமங்களின் இயக்கத்தில் வெற்றுவெளிப் புகைக் குழல்கள் உருவாகின்றன என்பதை அறிந்து அவ்வாறான இரண்டு புகைக்குழல்களைக் கண்டுபிடித்தார்.இத்தகைய ஒரு குழலில் பால்வெளித் தளத்தின் முழுவதும் மேலும் கீழும் விரிந்து பரவியதைக் கண்டுபிடித்தார். பிறகு 2004 இல் இவர் தன் முதுமுனைவர் ஆய்வின்போது ஒரு புதிய சுருள்கையைக் கண்டறிந்தார். இந்த புதிய கை முந்தைய வான்படங்களில் இருந்தாலும் அது பெயரிடப்படவில்லை என்பது மட்டுமன்றி இனங்காணப்படவும் இல்லை. இவர் இதற்காக ஒரு கணினிப்  படிமத்தை உருவாக்கி அது நிலவுவதையும் தன் குழு தான் அதைக் கண்டுபிடித்தமையையும் நிறுவினார்.

## தகைமைகளும் விருதுகளும்
இவர் 2006 இல் அந்த ஆண்டிற்கான இயற்பியல் அறிவியலாளருக்கு வழங்கும் மால்கோல்ம் மெக்கின்டோழ்சு பரிசைப் பெற்றார்.  இது அறிவியலுக்கு  முதன்மை அமைச்சர் வழங்கும் பரிசுகளில் ஒன்றாகும்.

> அதே ஆண்டில் முதன்மை ஆய்வாளராக வான முழுதும் உள்ள பால்வெளிகளின் அளக்கையைத் தொடங்கி வைத்தார்.. இவர் 2007 இல் சிட்னி நோக்கீட்டக பவரவுசு அருங்காட்சியகத்தின் பவரவுசு விசார்டு விருதைப் பெற்றார். இவரது குழு 2011 இல் பன்னாட்டுப் பால்வழிக் காந்தப்புல வரைவை முழுமையாக்க கலந்து கொண்டது. இவர் 2015 இல்   CSIRO இல் இருந்து விலகி, ஆத்திரேலியத் தேசியப் பல்கலைக்கழகத்தில் பேராசிரியராகச் சேர்ந்து, மவுண்ட் சுட்டிரோமியோ நோக்கீட்டகத்தில் தன் ஆய்வைத் தொடர்ந்தார். அதே ஆண்டில் இவரது இயற்பியல் பணிகளுக்காக ஆத்திரேலிய அறிவியல் கல்விக்கழகம் பாவ்சே பதக்கத்தை வழங்கியது.

## தேர்ந்தெடுத்த பணிகள்
*
*
*
*
*
*
*
*
*

## மேற்கோள்கள்

## வெளி இணைப்புகள்
*WorldCat Publications

பகுப்பு:அமெரிக்க வானியலாளர்கள்
பகுப்பு:அமெரிக்க வானியற்பியலாளர்கள்
பகுப்பு:ஆத்திரேலிய வானியற்பியலாளர்கள்
பகுப்பு:பெண் வானியற்பியலாளர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்கப் பெண் அறிவியலாளர்கள்
பகுப்பு:ஆத்திரேலியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:பெண் இயற்பியலாளர்கள்
ஐசிசி ஆண்டின் சிறந்த தேர்வுத் துடுப்பாட்ட வீரர்

**ஐசிசி ஆண்டின் சிறந்த தேர்வுத் துடுப்பாட்ட வீரர்** (*ICC Test Player of the Year*) என்பது 2004 ஆம் ஆண்டில் இருந்து அந்தந்த ஆண்டுகளில் தேர்வுத் துடுப்பாட்டப் போட்டிகளில் சிறப்பாக விளையாடும் வீரர்களுக்கு வழங்கப்படும் விருது ஆகும்.இதனை பன்னாட்டுத் துடுப்பாட்ட அவை வழங்குகிறது. இந்த விருதானது ஆண்டுதோறும் வழங்கப்படும் பன்னாட்டுத் துடுப்பாட்ட அவையின் விருதுகளில் ஒன்றாகும்.

## தேர்வு
இந்த விருதானது 56 நபர்கள் கொண்ட அவையின் பரிந்துரையின் பேரில் வழங்கப்படுகிறது. 2004 ஆம் ஆண்டில் இதில் 50 நபர்கள் இருந்தனர். இந்த அவையில் தேர்வுத் துடுப்பாட்டம் விளையாடும் நாடுகளின் அணியின் தலைவர்கள் 10 பேர், பன்னாட்டுத் துடுப்பாட்ட அவையின் மேற்றட்டு நடுவர் குழுவில் உள்ள 18 பேர் மற்றும் முன்னாள் துடுப்பாட்ட வீரர்கள் மற்றும் செய்தியாளர்கள் 28 பேர் உள்ளனர். இந்தக் குழுவின் முடிவில் சம நிலை ஏற்பட்டால் விருது பகிந்தளிக்கப்படும்.

## விருது பெற்றவர்கள்

## மேற்கோள்கள்

பகுப்பு:துடுப்பாட்ட விருதுகள்
பகுப்பு:பன்னாட்டுத் துடுப்பாட்ட அவை
கருஞ்சிவப்பு நுனிச்சிறகன்

**கருஞ்சிவப்பு நுனிச்சிறகன்** வெள்ளையன்கள் குடும்பத்தைச் சேர்ந்த சிறிய வண்ணத்துப்பூச்சி ஆகும். இவை இந்தியா, இலங்கை, ஆப்பிரிக்கா மற்றும் தெற்கு பாகிஸ்தான் ஆகிய பகுதிகளில் பரவி காணப்படுகின்றன.

## தோற்றம்
இவற்றின் தோற்றத்தின் காரணமாகவே இவை கருஞ்சிவப்பு நுனிச்சிறகன் என்ற பெயர் பெற்றிருக்கின்றன. சிறகின் மேற்புறமானது வெள்ளை நிறத்தில் கருநிற புள்ளிகளுடன் காணப்படும். இரு பாலினங்களும் முன்புற சிறகின் மேற்பகுதியில் பெரிய கருஞ்சிவப்பு நிற திட்டு கொண்டிருக்கும். பெண் பூச்சிகளின் கருஞ்சிவப்பு நிற திட்டு  கரும்புள்ளிகளுடன் காணப்படும்.

## வாழ்க்கைப்பருவங்கள்

Colotis danae egg sec.jpg | முட்டை
Colotis danae cat sec.jpg | கம்பளிப்புழு


## குறிப்புகளும் மேற்கோள்களும்

பகுப்பு:வெள்ளையன்கள் (பட்டாம்பூச்சிக்குடும்பம்)
நாகின் (1976 திரைப்படம்)

**நாகின்** என்பது 1976 ஆண்டு வெளிவந்த ஒரு இந்தித் திரைப்படம் ஆகும். இது மக்கள் மத்தியில்  மிகப்பெரும் வரவேற்பைப் பெற்றது.

இப்படத்தைத் தழுவி தமிழில் நீயா என்ற திரைப்படம் வெளியானது.

## கதைச்சுருக்கம்
ஒரு பழங்கதையின் படி, நாகங்கள் ஒரு குறிப்பிட்ட வயதை அடையும் போது, மனித வடிவம் பெறுவர் என்று கூறப்படுகிறது. இதனால், இந்த திரைப்பட க் கதை,  ஒரு ஆண் மற்றும் பெண் நாகம், தங்கள் மனித வடிவங்களில் பாடுவதும் ஆடுவதுமாகத் தொடங்குகிறது. ஆண் நாகம், நாகமாக மாறும் போது, வேட்டையாடுகிற உறுப்பினர்களில் ஒரு நபர் மூலம் சுட்டுக் கொல்லப்படுகிறார், அந்த நபர், ஆண் நாகம்  ஒரு பெண்ணைத் தாக்க போவதாக நினைத்ததால் அவ்வாறு செய்தார். மீதமுள்ள கதையில் பெண் நாகம், தன் காதலரின் மரணத்திற்கு காரணமான நண்பர்களின் குழுவைப் பழிவாங்கும் நடவடிக்கையை மேற்கொள்கிறது. இறுதியில், விஜய் என்பவர் மட்டுமே உயிருடன் இருக்கிறார். மேலும் நாகினி அவரைக் கொல்வதற்கு முன்பே இறந்துவிட்டார், பிறகு அவர், தான் செய்தது தவறு என்றும், தன் வாழ்க்கை அழிந்தது போல், தன் பழிவாங்கும் எண்ணத்தால் பலரது வாழ்க்கை பறிபோய்விட்டது என்றும் உணர்கிறார். அவர் இறக்கும் தருவாயில், அவரது காதலன் அவரை வானத்தில் இருந்து அழைத்தார். இறந்த பிறகு அவருடன் சொர்க்கத்தில் மீண்டும் இணைகிறார்.

## பாடல்கள்
அனைத்து பாடல்களும் லக்ஷ்மி ப்யார்லேல் இசையமைப்பில் உருவாகியுள்ளது. அனைத்து பாடல்களின் வரிகளையும் வெர்மா மாலிக் எழுதியுள்ளார்.

## மேற்கோள்கள்

பகுப்பு:1976 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
உர்சுலா பி. மார்வின்

**உர்சுலா பைலி மார்வின்** *(Ursula Bailey Marvin)* (பிறப்பு: ஆகத்து 20, 1921) ஓர் அமெரிக்க கோள் அறிவியலாளரும்ம் எழுத்தாளரும் ஆவார். இவர் சுமித்சோனிய வானியற்பியல் காணகத்தில் பணிபுரிந்தார்.

இவர்1997 இல் அறிவியல், பொறியியலில் பெண்களுக்கான வாழ்நாள் சாதனை விருதை வென்றார். இவருக்கு 1986 இல் அமெரிக்கப் புவியிய்ல் கழகம் புவியியல் வரலாற்று விருதை வழங்கியது. இவர் 2005 ஆம் ஆண்டின்  சுயி டய்ல்ர் பிரீடுமன் பதக்கத்தைப் பெற்றார். அண்டார்ட்டிகாவின் மார்வின் நுனாதாக் இவரது நினைவாகப் பெயரிடப்பட்டது. இவருக்கு 2012 இல் வானிலையியல் கழகம் தன் சேவை விருதை வழங்கியது. இது இவரது விண்கல் ஆய்வாளர்களின் விண்கற்களின் வாய்மொழி வரலாற்றுக்காக வழங்கப்பட்டது. சிறுகோள் (4309) மார்வின் இவரது நினைவாகப் பெயரிடப்பட்டது.

## வாழ்க்கைப் பணி

மார்வின் வெர்மாண்டில் பிறந்தார். இவர் தன் இளவல் பட்டத்தை வரலாற்றில் 1943 இல் டஃப்ட்சு பல்கலைக்கழகத்தில் பெற்றார். 
இவர் 1946 இல் ஆர்வார்டு பல்கலைக்கழக இராடுகிளிப் கல்லூரியில் தன் முதுவர் பட்டத்தை புவியியலில் பெற்றார். 
இவர் 1952 இல் புவியியலாளர் தாமசு குரோக்கெட் மார்வினை(ஜூன் 28, 1916 – ஜூலை 1, 2012) மணந்தார். இவர் சுமித்சோனிய வானியற்பியல் கணகதில் நிலையான  ஆராய்ச்சியாளர் பதவியை 1961 இல் பெற்றார். இவர் தன் முனைவர் பட்டத்தைப் புவியியலில் ஆர்வார்டில் இருந்து 1969 இல் பெற்றார்.

இவர் 1973 இல்   *கண்டத்திட்டுப் பெயர்ச்சி: கருத்துப்படிமத்தின் படிமலர்ச்சி (Continental Drift: Evolution of a Concept)* எனும் நூலை எழுதி வெளியிட்டார். இவரது கோள் அறிவியலுக்கான பங்களிப்புகள் விண்கற்கள், நிலாப் பதக்கூறுகளின் ஆய்வாகும். இவர் இசுபுட்னிக் 4 இன் பதக்கூறுகளை இரும்பு விண்கற்கள் தொடர்பான ஆய்வுப் பயன்பாடுகளுக்காக காலப்போக்கில் உயிரகவேற்ற வினைபொருள்கள் அடையும் மாற்றங்களின் பகுப்பாய்வைச் செய்து பல கட்டுரைகளை வெளியிட்டார். இவர் அப்பொல்லோ 12, அப்பொல்லோ 15, அப்பொல்லோ 16 திட்டங்களில் கொண்டுவரப்பட்ட பதக்கூறுகளை ஆய்வு செய்துள்ளார். 
கூடுதலாக இவர் உருசிய நிலாப்பயணங்களில் கொணரப்பட்ட நிலாப் பதக்கூறுகளை உலூனா16, உலூனா 20 ஆகிய பயணங்களுக்காக பகுப்பாய்வு செய்துள்ளார்.

மூன்று தொடக்கநிலை ANSMET அளக்கைகளுக்காக இவர் அண்டார்ட்டிகா சென்றுவந்துள்ளார் இவர் முதல் நிலா விண்கல்லான ஆலன் கில்சு A81005 இன் கூறுகளையும் பகுப்பாய்வு செய்துள்ளார்.

இவர் 1975 முதல் 1985 வரை டஃப்ட்சு பல்கலைக்கழகத்தின் தகைமை அறக்கட்டளையாளராக இருந்துள்ளார்.

## மேற்கோள்கள்

பகுப்பு:1921 பிறப்புகள்
பகுப்பு:2018 இறப்புகள்
பகுப்பு:அமெரிக்க நிலவியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:பெண் கோள் அறிவியலாளர்கள்
பகுப்பு:அமெரிக்கப் பெண் அறிவியலாளர்கள்
தில்மா

**தில்மா** (**Dilmah**) என்பது இலங்கையின் சர்வதேச அளவில் மிக அங்கீகரிக்கப்பட்ட வணிகச்சின்ன தேநீர் ஆகும். இந்த  நிறுவனமானது 1974 இல் மெர்ரில் ஜே பெர்னாண்டோவால் நிறுவப்பட்டது. பெர்னாண்டோவின் மகன்கள் தில்ஹான் மற்றும் மாலிக் ஆகியோரின் பெயர்களை இணைத்து நிறுவனத்துக்கு தில்மா என்ற பெயரைத் தேர்ந்தெடுத்தார். இது  எசுத்தோனியா,  ஐக்கிய இராச்சியம், துருக்கி, லித்துவேனியா, பாக்கித்தான், போலந்து, உருசியா, அங்கேரி, கனடா, சிலி, தென்னாப்பிரிக்கா, ஆத்திரேலியா, இந்தோனேசியா, யப்பான்,  அமெரிக்க ஐக்கிய நாடு, நியூசிலாந்து போன்ற நாடுகள் உட்பட உலகின் 100 நாடுகளில் கிடைக்கிறது. 2009 ஆம் ஆண்டில் தில்மா உலகில் ஆறாவது மிகப்பெரிய தேயிலை பிராண்டு என்று கருதப்பட்டது.

## வரலாறு
இந்த நிறுவனத்தின் நிறுவனரான மெரில் பெர்னாண்டோ 1900 ஆம் ஆண்டு நீர்கொழும்புக்கு அருகில் உள்ள பல்லன்சேனா என்ற சிற்றூரில் பிறந்து, கொழும்புக்கு குடிபெயர்ந்தார். பின்னர் லண்டனில் மின்கிங் லேனில் பயிற்சி பெற்று, இலங்கை தேநீர் சோதனையாளராக ஆனார்.

1985 ஆம் ஆண்டில், மெர்ரில் பெர்னாண்டோ, ஆத்திரேலிய பல்பொருள் அங்காடி விற்பனையாளரான கோலஸை தனது தேநீர் பிராண்டான தில்மாவை அங்காடியில் இருப்புவைக்க ஒப்புக் கொள்ளவைத்தார். பின்னர் கொல்சிடம் தனது தேநீர் பிராண்டை வாங்கி இருப்புவைக்க பேசி சம்மதிக்க வைத்தார் அதன்விளைவாக 1988 ஆம் ஆண்டில் மெல்போர்ணின் கோல்ஸ் கடையின் அலமாரிகளில் தில்மா இருப்பு வைக்கப்பட்டது அதன் அலமாரிகளில் சேமித்து வைத்தது.  இறுதியில் இது விக்டோரியாவில் 35 கோல்ஸ் கடைகளுக்கும் பரவியது, பின்னர் வூல்வொர்தும் தில்மாவை நல்லமுறையில் விற்பனை செய்யத் தொடங்கியது. தில்மா பின்னர் நியூசிலாந்திற்கு ஏற்றுமதி செய்யப்பட்டது, தற்போது அது அங்கு அதிகம் விற்பனையாகும் ஒரு பிராண்டாக உள்ளது, அதன் பிறகு  ஐரோப்பா மற்றும் வட அமெரிக்காவுக்கும் ஏற்றுமதியானது. 1988 ஆம் ஆண்டு ஆத்திரேலியாவில் தில்மா தேயிலை பிராண்ட் அறிமுகப்படுத்தப்பட்டபோது ஒரு விளம்பரம் உருவாக்கப்பட்டு அந்நாட்டு தேசிய தொலைக்காட்சியில் ஒளிபரப்பப்பட்டது. இன்று தில்மாவின் உலகளாவிய வருடாந்த விற்பனைகளில் ஆஸ்திரேலியாவின் பங்கு 10 விழுக்காடு ஆகும்.  

## மேற்கோள்கள்

## வெளி இணைப்புகள்

* MJF Charitable Foundation
* Official Dilmah Australia site
* Official International Dilmah site

பகுப்பு:இலங்கைத் தேயிலை
பன்னாட்டுத் துடுப்பாட்ட அவை விருதுகள்

**பன்னாட்டுத் துடுப்பாட்ட விருதுகள்** (*ICC Awards*) என்பது பன்னாட்டுத் துடுப்பாட்ட அவையினால் ஆண்டுதோறும் பன்னாட்டுப் போட்டிகளில் சிறப்பாக விளையாடும் வீரர்களைக் கௌரவிக்கும் விதமாக வழங்கப்படும் விருதுகள் ஆகும்.இந்த விருது 2004 ஆம் ஆண்டில் இருந்து வழங்கப்பட்டு வருகிறது. இது ஒரு ஆண்டாக துடுப்பாட்ட வீரர்களின் செயல்பாட்டினை ஆராய்ந்து வழங்கப்படுகிறது. விளம்பர ஆதரவு காரணங்களினால் 2011 முதல் 2014 வரை இந்த விருது *எல்ஜி* பன்னாட்டு விருதுகள் என வழங்கப்பட்டது. 

## விருதின் பிரிவுகள்
* சோபர்ஸ் விருது (ஆண்டின் துடுப்பாட்ட வீரர்)
* ஆண்டின் தேர்வுத் துடுப்பாட்ட வீரர்
* சிறந்த ஒருநாள் பன்னாட்டுத் துடுப்பாட்ட வீரர்
* சிறந்த பன்னாட்டு இருபது20 வீரர்
* சிறந்த வளர்ந்து வரும் வீரர் (இந்த விருது பெறுவதற்கு வீரர்கள், 26 வயதிற்குள் இருக்க வேண்டும். மேலும் ஐந்து தேர்வுத் துடுப்பாட்டம் அல்லது பத்து ஒருநாள் பன்னாட்டுத் துடுப்பாட்டிகளுக்கு மேல் அவர் விளையாடியிருக்கக் கூடாது எனும் விதி உள்ளது)

** *டேவிட் ஷெபர்டு கோப்பை (சிறந்த நடுவர் விருது)* 
** சிறந்த தலைவர் (துடுப்பாட்டம்) விருது
***சிறந்த கூட்டாளி வீரர்
**** உலக லெவன் அணி (தேர்வுத் துடுப்பாட்டம்)
**** உலக லெவன் அணி (ஒருநாள் பன்னாட்டுத் துடுப்பாட்டம்
*** எல்ஜி மக்கள் தேர்வு விருது

### பெண்கள் துடுப்பாட்ட அணி

*ஆண்டின் சிறந்த தேர்வுத் துடுப்பாட்ட வீரர்
* சிறந்த ஒருநாள் பன்னாட்டுத் துடுப்பாட்ட வீரர்
* சிறந்த பன்னாட்டு இருபது20 வீரர்
* சிறந்த வளர்ந்து வரும் வீரர் (இந்த விருது பெறுவதற்கு வீரர்கள், 26 வயதிற்குள் இருக்க வேண்டும். மேலும் ஐந்து தேர்வுத் துடுப்பாட்டம் அல்லது பத்து ஒருநாள் பன்னாட்டுத் துடுப்பாட்டிகளுக்கு மேல் அவர் விளையாடியிருக்கக் கூடாது எனும் விதி உள்ளது)
* உலக லெவன் அணி (ஒருநாள் பன்னாட்டுத் துடுப்பாட்டம்)
* உலக லெவன் அணி (பன்னாட்டு இருபது20)

## 2017

* சோபர்ஸ் விருது: விராட் கோலி (இந்தியா)
* ஆண்டின் சிறந்த தேர்வுத் துடுப்பாட்ட வீரர்: ஸ்டீவ் சிமித் (ஆத்திரேலியா)
* சிறந்த ஒருநாள் பன்னாட்டுத் துடுப்பாட்ட வீரர்:விராட் கோலி (இந்தியா)
* சிறந்த பன்னாட்டு இருபது20 வீரர்:யுவேந்திர சாஹல் (இந்தியா)
* சிறந்த வளர்ந்து வரும் வீரர்: ஹசன் அலி( பாக்கித்தான்)
* சிறந்த கூட்டாளி வீரர்: ரஷீத் கான் (ஆப்கானித்தான்)
* *டேவிட் ஷெபர்டு கோப்பை (சிறந்த நடுவர் விருது):*மரீசு எரஸ்மசு (தென்னாப்பிரிக்கா)

## 2018

*ஆண்டின் சிறந்த தேர்வுத் துடுப்பாட்ட வீரர்: விராட் கோலி (இந்தியா)
* சிறந்த ஒருநாள் பன்னாட்டுத் துடுப்பாட்ட வீரர்:விராட் கோலி (இந்தியா)
* சிறந்த பன்னாட்டு இருபது20 வீரர்: ஆரன் பிஞ்ச் (ஆத்திரேலியா)
* சிறந்த வளர்ந்து வரும் வீரர்: ரிஷப் பந்த் (இந்தியா)
* சிறந்த கூட்டாளி வீரர்: கலம் மெக்லியாட் (இசுக்கொட்லாந்து)
**டேவிட் ஷெபர்டு கோப்பை (சிறந்த நடுவர் விருது):* குமார் தர்மசேன (இலங்கை)

### பெண்கள்

*ஆண்டின் சிறந்த துடுப்பாட்ட வீரர்: ஸ்மிருதி மந்தனா (இந்தியா)
* சிறந்த ஒருநாள் பன்னாட்டுத் துடுப்பாட்ட வீரர்:ஸ்மிருதி மந்தனா(இந்தியா)
* சிறந்த பன்னாட்டு இருபது20 வீரர்: அலிசா ஹாலி (ஆத்திரேலியா)
* சிறந்த வளர்ந்து வரும் வீரர்:  சோபி எக்லஸ்டோன் (இங்கிலாந்து

## சான்றுகள்


பகுப்பு:பன்னாட்டுத் துடுப்பாட்ட அவை நிகழ்வுகள்
பகுப்பு:துடுப்பாட்ட விருதுகள்